તેઓ કહે છે કે, ‘હાલમાં આપણે ગાંધીજીને પહોંચી વળીએ તેમ નથી. પણ સામાન્યમાં સામાન્ય માણસ પણ ગાંધીજીને તેમની રીતે સ્વીકારી શકે છે. ગાંધીજી સાથેની અસહમતિ એ તેમના તરફનો દુર્વ્યહવાર નથી. તેઓ નવી પેઢીની વાત કરતા કહે છે કે, ‘આજના ગાંધીભક્તિનો સૌથી મોટો પ્રોબ્લેમ એ છે કે તેઓ ગાંધીજીની બધી જ વાતમાં સંમત થાય છે. આવા માણસોથી ચેતતા રહેજો. તેમની વ્રતનિષ્ઠા એવી હતી કે તેને પાળવી શક્ય નથી. તેમણે સરદારનું ઉદાહરણ આપતા કહ્યું કે, એક વાર સરદારે કહેલું કે, ગાંધીજીની અહિંસા બધી આપણને ના પચે. પરંતુ જેટલી પચે તેટલી પચાવવી. આવી પ્રામાણિકતા બીજા કોઇ ગાંધીવાદીએ બતાવી નથી. સરદારે કોઇ દિવસ ગાંધીને છેતર્યા નથી. ગાંધીજીને હંમેશા અપ્રામાણિક સંમતિ કરતા પ્રામાણિક અસંમતિ માન્ય હતી..